[{"text_idx": "#000002", "text": "Roedden ni am greu amgylchedd diogel lle gall pobl gwrdd ag eraill, teimlo cysylltiad, dod o hyd i weithgareddau ystyrlon ac adeiladu ar eu cryfderau a\u2019u doniau. Roedden ni am ddefnyddio dull grymusol o weithio mewn ffordd gydweithredol i wella lles ac ansawdd bywyd y rhai sy\u2019n cymryd rhan. Roedd y sesiynau celf a chrefft wythnosol yn cynnig amgylchedd diogel a chefnogol i ysgogi newid positif, ac roedd y gweithgareddau\u2019n annog cyfranogwyr i archwilio a mynegi eu hunain yn rhydd o farn, i gael hwyl, ac i feddwl yn greadigol a gwella eu sgiliau cyfathrebu."}, {"text_idx": "#000003", "text": "Dros y flwyddyn, cymerodd pobl ran mewn ystod eang o weithgareddau celf, gan gynnwys paentio, darlunio, gwehyddu helyg, gwneud torchau, collage a llawer mwy. Dywedodd cyfranogwyr eu bod, dros amser, wedi gwneud ffrindiau newydd, yn teimlo\u2019n llai ynysig, yn fwy hyderus, ac yn gallu ymdopi\u2019n well a\u0302\u2019r hyn yr oedd gan fywyd i\u2019w daflu atyn nhw."}]